I 2017 fjernet også YouTube en film som BTRC hadde lastet opp. «Dokumentaren» hadde blitt sendt på hovedkanalen Belarus 1 og trakk sammenligninger mellom den politiske motstandsgruppen og nazistene. I filmen hevdet BTRC at gruppen hadde planer om terrorangrep mot blant annet Moskva. Gruppen ble nedlagt tidlig i 2000-årene. Tross den politiske ensidige vinklingen sier 55 prosent av belaruserne at de stoler på statlige medier, mens bare 39 prosent sier de stoler på uavhengige medier.